Public procurement notice: Contract Notice
Published: 2020-06-09
Buyer: Lyngby-Taarbæk Kommune
Country: DK
Contract type: Supplies
Procedure: Restricted procedure
CPV classification: 35120000: Surveillance and security systems | 45310000 | 45312200 | 48210000
Estimated value: 8500000 DKK
Submission deadline: 2020-07-07
Award criteria: The most economic tender

Technical requirements: Begrænset udbud af kontrakt om Security Management System samt ADK- og AIA-anlæg på ejendomme i Lyngby-Taarbæk Kommune
Dette udbud vedrører kontrakt om levering og montering af ADK- og AIA-anlæg på ca. 70 ejendomme i Lyngby-Taarbæk Kommune, herunder skoler, dagtilbud, idrætsanlæg og kulturejendomme. Kontrakten omfatter desuden levering, opsætning af et Security Management System til styring og overvågning af de leverede og monterede anlæg samt service i en 4-årig periode.
Levering og montering af ADK- og AIA-anlæggene skal foregå successivt og forventes gennemført inden for en periode på 2, højst 3 år fra aftaleindgåelsen. Den nærmere tidsplan aftales mellem parterne og må forventes at være genstand for løbende drøftelser og eventuelt ændringer.
Kommunen har i en periode på op til 4 år fra kontraktens ikrafttrædelse option på at tilkøbe yderligere ADK- og AIA-anlæg fra leverandøren.
Kravene til ADK- og AIA-anlæggene og til Security Management Systemet samt opgaven med levering og montering/opsætning fremgår af kontraktens bilag 1 - arbejdsbeskrivelse og bygningsdelsbeskrivelse for SMS, ADK og AIA med tilhørende underbilag.
På baggrund af oplysningerne i ESPD’erne fra ansøgerne vil kommunen udvælge (prækvalificere) de 5 ansøgere, der vurderes at være de bedst egnede til at varetage den udbudte kontrakt, til at afgive tilbud på denne.
Alene ansøgere, der ikke er omfattet af udelukkelsesgrunde og som opfylder de i udbuddet fastsatte krav til egnethed, indgår i udvælgelsen.
Er antallet af disse ansøgere højst 5, vil de alle blive prækvalificeret. Kommunen forbeholder sig dog ret til at annullere udbudsproceduren, hvis det skønnes, at antallet af prækvalificerede er for lavt til at sikre tilstrækkelig konkurrence om kontrakten.
Hvis der er flere end 5 egnede ansøger, vil kommunen foretage udvælgelse af de 5 bedst egnede ud fra kriteriet:
Udvælgelsen vil ske på baggrund af de referencer, som ansøger har oplyst i ESPD, dog højst 5 referencer pr. ansøger. Angiver ansøger flere end 5 referencer, vil kommunen ved udvælgelsen alene lægge vægt på de 5 nyeste referencer. Det gælder også, hvis ansøger er et konsortium eller anden sammenslutning, og/eller hvis ansøger baserer sin ansøgning på andre enheders tekniske og faglige formåen.
Ved bedømmelsen af referencerne vil kommunen lægge vægt på, i hvor grad ansøgers arbejde i de udførte referencer er sammenligneligt med den udbudte kontrakt, herunder om arbejdet er udført for en kommune eller anden offentlig myndighed, om arbejdet er udført på ejendomme i drift med tilstedeværende brugere og personale, om karakteren af ejendommene svarer til ejendommene i udbuddet, og om der er etableret såvel ADK- og AIA-anlæg som Security Management System.
Kommunen lægger desuden vægt på omfanget af de oplyste referencer. Relevante referencer, der omfatter levering og montering af mange anlæg bliver således bedømt mere positivt end tilsvarende relevante referencer, der omfatter færre anlæg.
Udvælgelsen sker alene på baggrund af ansøgers beskrivelse af referencerne. Det kan derfor være fordelagtigt for ansøger at beskrive omfanget og indholdet af sine referencer udførligt, og herunder påpege forhold, der gør den enkelte reference særligt sammenlignelig med den udbudte kontrakt.
Kommunen kan tilkøbe yderligere ADK- og AIA-anlæg - herunder enkeltkomponenter og -dele - fra leverandøren.

Eligibility requirements: Ansøger skal være certificeret som installatørvirksomhed under forsikring og pension som både ADK- og AIA-installatør.

Award value: 8500000